Ως Δαμέ ... 

Ευχαριστούμε τον κόσµο που στήριξε το κάλεσμα της Κυριακής στο Πάρκο Κολοκάση, 
ένα χρόνο µετά τις 13/2/21. Ευχαριστούμε τον )μ[ίο και τα Αερικά της Ί2ης που 
συμμετείχαν στην εκδήλωση µετις µουσικέςτους, αλλά και την Αναστασία γιατο 
μήνυμα που µας έστειλε. Ακολουθεί το κείµενο που διαβάστηκε. 


Ως Δαμέ αρχικά ήταν το όνοµα µιας διαδήλωσης, καλεσµένης από ένα διευρυμένο 
σχήµα οµάδων και συνελεύσεων, ο κεντρικός κορμός των οποίων αποτέλεσαν µετά το 
ομώνυμο συντονιστικὀ. Η διαδήλωση Ως Δαμέπου καλέστηκε στις 13/2/21 δεν ήταν 
κεραυνός εν αιθρία αλλά το αποτέλεσµα αγώνων των προηγούμενων δώδεκα, περίπου, 
µηνών, ξεκινώντας από το τέλος Φλεβάρη 2020. Οι διαδηλώσεις στη Λήδρας τον 
Φλεβάρη και τον Μάρτη ενάντια στο κλείσιμο των οδοφραγµάτων, οι αντιρατσιστικές 
πορείες τον Μάιο και τον Ιούνιο, ένα µέρος των διαδηλώσεων και παρεμβάσεων για τα 
χρυσά διαβατήρια τον Οκτώβριο αλλά και µια µικρή πορεία που έσπασε την 
απαγόρευση διαδηλώσεων τον Νοέμβριο ήταν οι πρόδρομοι του Ως Δαμέ. Οι επιτυχίες 
και οι αποτυχίες αυτών των κινήσεων, και όσα μάθαμε από αυτές, ήταν σηµαντικά 
συστατικά των όσων έγιναν μετέπειτα από το συντονιστικό Ως Δαμέ. 


Στις 13 Φλεβάρη, εν µέσω Ιοεκάοννη και απαγόρευσης διαδηλώσεων, καλέσαµε πορεία 
από το Πάρκο Κολοκάση. Οι κεντρικοί άξονες ήταν η εναντίωση στη διαφθορά και τον 
αυταρχισµό στη διαχείριση της πανδηµίας, ενώ µπήκαν 5 αιτήματα: 

1. Επενδύσεις για τη δηµόσια υγεία και παιδεία, όχι για την αστυνομία δι τα εξοπλιστικά 
προγράµµατα. 

2. Τέλος στη διαχείριση της πανδηµίας µε όρους καταστολής, µε παράλληλη διασφάλιση 
της προστασίας των ευάλωτων οµάδων 

3. Άμεσα µέτρα στήριξης εργαζομένων και ανέργων, ντόπιων, µεταναστριών και 
αιτητών ασύλου που επηρεάζονται από την πανδημία. 

4. Τέλος στον πόλεμο εναντίον του πολιτισμού και του ερασιτεχνικού αθλητισμού. 

5. Τέλος στην απαγόρευση διαδηλώσεων. 


13 Φλεβάρη 2021. Ένα ηλιόλουστο Σάββατο. Ακούμε για έντονη παρουσία αστυνομίας 
στην περιοχή. Απαγορεύουν στην 99 να προσεγγίσει το πάρκο. Η προσυγκέντρωση µας 
φτάνει νωρίς, την ώρα που φοράνε τον εξοπλισμό οι διµοιρίες στο πάρκινγκ απέναντι. 
Για κάποια λεπτά μαζεύεται κόσμος στο Πάρκο ενώ παράλληλα στενεύει ο κλοιός της 
αστυνομίας. Είµαστε κάποιες εκατοντάδες όταν δίνεται η εντολή να διαλυθούµε από 
την ντουντούκα. 15 λεπτά διορία. Στα 15 λεπτά ξεκινάµε πορεία, οι µπάτσοι κλείνουν 
όλους τους ὀρόμους και τρόπους διαφυγής... 


Το τι ακολούθησε είναι γνωστό. Εκείνη τη µέρα είδαµε ξεκάθαρα δύο κόσμους σε 
σύγκρουση. Τον κόσµο του κράτους, των µπάτσων, της καταπίεσης. Τον κόσµο της 
αλληλεγγύης, της αντίστασης, της συλλογικής ζωής. Ίους επόμενους δύο περίπου µήνες 
είδαμε ένα πολύμορφο και πολύχρωμο κοινωνικό κίνηµα να γεµίζειτους δρόμους και 
να καθορίζει σε πολλές περιπτώσεις τον δημόσιο διάλογο µε τα ζητήματα που άνοιγε, 
συγκεκριµένα τη διαχείριση της πανδηµίας, το κυπριακό, το μεταναστευτικό, την 
έµμφυλη βία, τα περιβαλλοντικά. Ἠταν εντυπωσιακό πως έµπαιναν τα ζητήµατα και τα 
αιτήματα, και πώς συνδέονταν µέσα από έναν αγώνα που ξεκίνησε µε αφορμή την 
αφόρητη κατάσταση που δημιουργούσε το αυταρχικό ΙοεκάοννΠ. Εντυπωσιακό ήταν 
επίσης το πώς διαφορετικά υποκείµενα συνυπήρξαν και συνεργάστηκαν µέσα σε αυτά 
τα πλαίσια, δημιουργώντας ένα ενιαίο µα πάντα πολύμορφο µπλοκ µέσα στην 
κοινωνία. 


Φυσικά τα κοινωνικά κινήµατα κινούνται σαν κύματα: από την άµπωτη στην παλίρροια 
και πίσω. Η φορτούνα του Ως Δαμέ σταδιακά υποχώρησε, για διάφορους λόγους. Λίγο η 
κούραση, λίγο η επαναφορά διαφόρων ελευθεριών µετά την άρση της καραντίνας, λίγο 
τα όρια των οργανωτικών µας δυνατοτήτων, λίγο η έλλειψη πείρας, δεν καταφέραμε να 
κρατήσουμε ζωντανή την αρχική δυναμική. Παράλληλα, µε το πρόγραµµα εμβολιασμού 
η κυβέρνηση πέρασε σε µια επικοινωνιακή αντεπίθεση, δημιουργώντας µε επιτυχία µια 
νέα εθνική ενότητα γύρω από το ζήτημα των εµβολίων. Αυτό φάνηκε ιδιαίτερα τον 
περασμένο Δεκέμβριο, όπου αρκετοί και αρκετές φίλοι και συντρόφισσες αντιμετώπισαν 
µε καχυποψία τη διαδήλωση που οργανώσαµε προσπαθώντας να αντεπεξέλθουµε στις 
νέες συνθήκες και τον συνεχιζόµενο αυταρχισµό στη διαχείριση της πανδηµίας αλλά και 
του συνόλου των κοινωνικών προβλημάτων. 


Σήµερα, έναν χρόνο µετά την πρώτη διαδήλωση Ως Δαμέτο πολιτικό τοπίο δεν έχει 
αλλάξει ιδιαίτερα. Μάλιστα, η κυβέρνηση κατάφερε να ξεπεράσει την µαζική κοινωνική 
οργή που εκφράστηκε πέρσι. Μπορεί να µην νιώθουμε την ελπίδα που νιώσαµε πέρσι 
τον Φλεβάρη, αλλά οι αγώνες, εκτων πραγμάτων, συνεχίζονται. Είτε συλλογικά για κάτι 
καλύτερο, είτε ατοµικά σαν µάχη επιβίωσης. Οι καιροί µας είναι ζόρικοι. Αν θέλουµε να 
τα βγάλουμε πέρα θα πρέπει να ξανασηκώσουμµε κεφάλι, να ζυγίσουµε τις νίκες και τις 
ήττες µας και να προχωρήσουμε. Όχι από νοσταλγία για τους αγώνες που πέρασαν, 
αλλά σαν υπόσχεση για το μέλλον. 


Οι περσινές διαδηλώσεις ήταν µια όμορφη και μαχητική στιγµή στην χώρα του "Πίς ἰς 
αρτυς", του "κρύψε να περάσουμε". Ψάχνουμε τους τρόπους να εδραιωθεί µια 
κοινότητα αγώνα που να µπορεί να αντιστέκεται στον ζόφο που ζούμε και να διεκδικεί 
τη ζωή που θέλουμε, τη ζωή που µας αξίζει. Θα χρησιμοποιήσουμε την εμπειρία του 
2021 για να είμαστε καταλληλότερα προετοιμασμένοι για τους επόμενους αγώνες. Η 
ανάσα ριζοσπαστικοποίησης που είχε δώσει το Ως Δαμέ στην κυπριακή κοινωνία, ας 
γίνει ένα χρήσιμο µάθηµα για αυτά που έρχονται. 


Ίο κύμα υποχωρεί µόνο προσωρινά. 
Οι αγώνες συνεχίζονται. 





